|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **NAČELNIK** |

KLASA:363-05/17-01/11

URBROJ:2113/03-03-17-1

Stubičke Toplice, 28.03.2017.

Na temelju članka 31. st. 7. Zakona o komunalnom gospodarstvu (Nar. nov. br. 36/95, 109/95, 21/96, 70/97, 128/99, 57/00, 129/00, 59/01, 82/04, 110/04, 178/04, 38/09, 79/09, 153/09, 153/09, 49/11, 84/11, 90/11, 144/12, 56/13, 94/13, 153/13, 147/14, 36/15), i članka 46. st. 2. t. 23. u vezi sa člankom 49.a Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), obnašatelj dužnosti načelnika – zamjenik načelnika Općine Stubičke Toplice donosi

**ODLUKU**

**Članak 1.**

Utvrđuje se prijedlog Odluke o izmjenama i dopunama Odluke o komunalnom doprinosu.

**Članak 2.**

Sastavni dio ove Odluke je tekst prijedloga Odluke o izmjenama i dopunama Odluke o komunalnom doprinosu i Obrazloženje.

**Članak 3.**

Prijedlog se upućuje na usvajanje Općinskom vijeću Općine Stubičke Toplice.

o.d. NAČELNIKA – ZAMJENIK NAČELNIKA

Ivan Hren

DOSTAVITI:

1. Općinsko vijeće Općine Stubičke Toplice
2. Arhiva, ovdje

PRIJEDLOG

KLASA:

URBROJ:2113/03-01-17-2

Stubičke Toplice,

Na temelju članka 31. st. 7. Zakona o komunalnom gospodarstvu (Nar. nov. br. 36/95, 109/95, 21/96, 70/97, 128/99, 57/00, 129/00, 59/01, 82/04, 110/04, 178/04, 38/09, 79/09, 153/09, 153/09, 49/11, 84/11, 90/11, 144/12, 56/13, 94/13, 153/13, 147/14, 36/15), i članka 25. t. 16 Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), Općinsko vijeće Općine Stubičke Toplice na svojoj 40. sjednici, održanoj dana \_\_.\_\_.2017. godine donosi

**ODLUKU O IZMJENAMA I DOPUNAMA**

**ODLUKE O KOMUNALNOM DOPRINOSU**

**Članak 1.**

Članak 4. Odluke o komunalnom doprinosu (Službeni glasnik Krapinsko-zagorske županije br. 2/14 i 4/14, dalje: Odluka) mijenja se i glasi:

***Jedinična vrijednost komunalnog doprinosa za I. zonu, određena u kunama po m³ građevine, iznosi:***

* ***javne površine 34,50 iznosa***
* ***nerazvrstane ceste 69,00 kuna***
* ***javna rasvjeta 34,50 iznosa,***
* ***odnosno ukupno 138,00 kuna.***

***Jedinična vrijednost komunalnog doprinosa za II. zonu, određena u kunama po m³ građevine, iznosi:***

* ***javne površine 3,75 kuna***
* ***nerazvrstane ceste 7,50 kuna***
* ***javna rasvjeta 3,75 kuna,***
* ***odnosno ukupno 15,00 kuna.***

**Članak 2.**

Članak 12. Odluke mijenja se i glasi:

***„Komunalni doprinos ne plaća se:***

* ***za gradnju, dogradnju ili nadogradnju objekata kada je investitor ili suinvestitor Općina Stubičke Toplice,***
* ***za gradnju, dogradnju ili nadogradnju objekata za potrebe dobrovoljnih vatrogasnih društava,***
* ***za gradnju, dogradnju ili nadogradnju sakralnih objekata,***
* ***za gradnju, dogradnju ili nadogradnju u građevinskom području koje je Prostornim planom Općine Stubičke Toplice označeno kao zona gospodarske – proizvodne namjene (K), gospodarske –pretežito poslovne namjene (K1) i zona gospodarske – pretežito trgovačke namjene (K2),***
* ***za gradnju, dogradnju ili nadogradnju u građevinskom području Prostornim planom Općine Stubičke Toplice označeno kao zona gospodarske – ugostiteljsko turističke namjene (T) i to u zonama hoteli T1, i kamp – autokamp T3,***
* ***za gradnju, dogradnju ili nadogradnju u građevinskom području koje je Prostornim planom Općine Stubičke Toplice označeno kao zona u građevinskom području obuhvaćenom Detaljnim planom uređenja „Polivalentni kolodvor Stubaki“,***
* ***u ostalim slučajevima propisanim posebnim zakonom.“***

**Članak 3.**

Članak 15. st. 1. Odluke mijenja se i glasi:

„***Obveznik je u rješenju utvrđeni iznos komunalnog doprinosa dužan platiti u roku od osam dana od dana izvršnosti rješenja o komunalnom doprinosu***.“

**Članak 4.**

Ova Odluka stupa na snagu osmog dana od dana objave u Službenom glasniku Krapinsko-zagorske županije.

Predsjednik Općinskog vijeća

Općine Stubičke Toplice

Stjepan Sokač

DOSTAVITI:

1. Ured državne uprave u KZŽ (2X)
2. Arhiva, ovdje

**Obrazloženje uz prijedlog Odluke o izmjenama i dopunama**

**Odluke o komunalnom doprinosu**

PRAVNA OSNOVA: člankom 31. st. 7. Zakona o komunalnom gospodarstvu (Nar. nov. br. 36/95, 109/95, 21/96, 70/97, 128/99, 57/00, 129/00, 59/01, 82/04, 110/04, 178/04, 38/09, 79/09, 153/09, 153/09, 49/11, 84/11, 90/11, 144/12, 56/13, 94/13, 153/13, 147/14, 36/15) određeno je da predstavničko tijelo jedinice lokalne samouprave donosi odluku o komunalnom doprinosu kojom se obvezno utvrđuje:

– područja zone u gradu, odnosno općini, ovisno o pogodnosti položaja određenog područja i stupnju opremljenosti objektima i uređajima komunalne infrastrukture,

– jedinična vrijednost komunalnog doprinosa po vrsti objekata i uređaja komunalne infrastrukture i po pojedinim zonama, određena u kunama po m3 građevine,

– način i rokovi plaćanja komunalnog doprinosa,

– opći uvjeti i razlozi zbog kojih se u pojedinačnim slučajevima može odobriti djelomično ili potpuno oslobađanje od plaćanja komunalnog doprinosa i

– izvore sredstava iz kojih će se namiriti iznos za slučaj potpunog ili djelomičnog oslobađanja od plaćanja komunalnog doprinosa.

Komunalni doprinosi su novčana javna davanja koja se plaćaju za građenje i korištenje objekata i uređaja komunalne infrastrukture.

Do sada je iznos komunalnog doprinosa po m3 građevine u naseljima Stubičke Toplice, Strmec Stubički i Pila bio 30,00 kn.

Ovom Odlukom snižava se cijena komunalnog doprinosa sa 30,00 na 15,00 kn po m3. Također se oslobađaju komunalnog doprinosa investitori u zonama za koje se očekuje da bi mogle polučiti radna mjesta te je to mjera poticanja razvoja gospodarstva i turizma.

Članak 15. st. 1. postojeće Odluke o komunalnom doprinosu mijenja se radi usklađivanja sa zakonom o općem upravnom postupku.

Člankom 31. stavkom 9. Zakona o komunalnom gospodarstvu određeno je da jedinična vrijednost komunalnog doprinosa za obračun po m3 građevine koja se gradi određuje se za pojedine zone u gradu, odnosno općini. Ta je vrijednost najviša za prvu zonu i ne može biti viša od 10% prosječnih troškova gradnje m3 etalonske građevine u Republici Hrvatskoj, a taj podatak objavljuje ministar u čijem je djelokrugu komunalno gospodarstvo.

Stavak 1. izmijenjenog članka 4. Odluke o komunalnom doprinosu bio je vezan upravo uz troškove gradnje etalonske građevine, a ne uz točan iznos u kunama, obzirom da se pretpostavljalo da je to podatak koji se mijenja, pa izmjenom podatka od strane ministra ne bi trebalo mijenjati i odluku. U tom slučaju izračun komunalnog doprinosa veže se uz podatak o troškovima gradnje etalonske građevine, koji jest u kunama.

Kako je Općina po dostavi materijala sa 40. sjednice Općinskog vijeća zaprimila uputu Ureda državne uprave kojom se traži da se točno u odluci naznači iznos u kunama, potrebno je ponovno donijeti Odluku o izmjenama i dopunama Odluke o komunalnom doprinosu.

Napominje se da je visina komunalnog doprinosa za naselje Sljeme bila na isti način određena i u Odluci o komunalnom doprinosu koja je objavljena u Službenom glasniku KZŽ br. 2/14, odnosno prvi puta od donošenja Odluke o izmjenama i dopunama Odluke o komunalnom doprinosu, koja je objavljena u Službenom glasniku KZŽ br. 17 iz 2012. godine.

Razlog za određivanje te visine komunalnog doprinosa jest u činjenici da se komunalni doprinos koristi za gradnju objekata i uređaja komunalne infrastrukture, a da na tom području nema izgrađene komunalne infrastrukture te bi ju tek trebalo izgraditi.

o.d. NAČELNIKA – ZAMJENIK NAČELNIKA

Ivan Hren